**** **สโมสรโรตารีสนามจันทร์ ภาค 3330 โรตารีสากล**

 **ROTARY CLUB OF SANAMCHAN DISTRICT 3330 R.I. THAILAND**

 **นย.ดร.เทวินทร์ บุบผาคำ นายกสโมสรโรตารีสนามจันทร์ ปี 2567-2568**

**รายงานการประชุมปกติประจำสัปดาห์ ครั้งที่ 2 /2567-2568**

**วันจันทร์ที่ 15 กรกฎาคม 2567 เวลา 18.00 น. ณ ห้องทับทิม โรงแรมเวล**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้มาเข้าร่วมประชุม**

1. อผภ.จุฑาทิพย์ ธรรมศิริพงษ์ อดีตผู้ว่าการภาค
2. อน.ศรีวิชัย เถาแก้ว สมาชิก
3. อน.พล.ต.ศิริชัย ขาวอ่อน อุปนายกคนที่ 1
4. อน.ปรีชา วังถนอมศักดิ์ สมาชิก
5. อน.สมเกียรติ จารุพูนผล Facilitator
6. อน.ฐิติพล พิชัยยุทธ อุปนายกคนที่ 2
7. อน.ชาญสิริ เจาฑานนท์ ประธานฯบริหารจัดการสโมสร
8. อน.วิธิวัสส์ เลิศสิริสรณ์ ประธานฯประชาสัมพันธ์ภาพลักษณ์
9. อน.ไมตรี คำมณี อุปนายกคนที่ 3
10. ผชภ.ณัฐวัฒน์ เนื่องสิกขาเพียร ผู้ช่วยผู้ว่าการภาค
11. อน.อัญชลี อมรสิน ประธานฯมูลนิธิ / YE Councilor
12. อน.กัญชนก บางท่าไม้ ประธานฯบำเพ็ญประโยชน์
13. อน.พิริย์จีรา สิริปภัสสรา YEO
14. อน.สุชาติ เอกพัชรวรรณ นายกผ่านพ้น
15. นย.ดร.เทวินทร์ บุบผาคำ นายก
16. รทร.สุกิจ นิยมทรัพย์ เลขานุการสโมสร
17. รทร.ณัฐกิตติ์ พิริยพงษ์พร ปฏิคมสโมสร
18. รทร.ปัญญา จริยะเมธี เหรัญญิก
19. รทร.สุพจน์ เลาห์ภูติ ประธานฯสมาชิกภาพ
20. รทร.สมบุญ แฟงมาก ประธานฯโปลิโอ
21. รทร.พิสิฐสิริ บุญมานะประเสริฐ สมาชิก
22. รทร.พัชรวัณฏ์ ธัญญสิริโรจน์ สมาชิก
23. รทร.สกนธ์ภรณ์ อุปัชฌาย์ สมาชิก
24. รทร.คณุตย์ คณานนต์ธิษฎา สมาชิก

**นายก ดร.เทวินทร์ บุบผาคำ :** กล่าวเปิดประชุม / เคาะฆ้องเปิดประชุม

**อน.พิริย์จีรา สิริปภัสสรา** **(ปฏิคม) :** กล่าวแนะนำคู่สมรสของสมาชิกและแขกที่มาเยี่ยมสโมสร

**นายก ดร.เทวินทร์ บุบผาคำ :** **เรื่องนายกแจ้งให้ทราบ**

1. วันที่ 2-6 กรกฎาคม 2567 : ทางสโมสรได้เดินทางไปร่วมงานสถาปนานายกสโมสรโรตารีเจินจู ณ ประเทศเกาหลีใต้ มีผู้ร่วมเดินทางไปทั้งหมด 17 ท่าน ในครั้งนี้นายกรับเลือกของสโมสร นยล.สุกิจ นิยมทรัพย์ ได้พบนายกรับเลือกของสโมสรโรตารีเจินจูพร้อมทั้งพูดคุยแลกเปลี่ยนความคิดเห็นกัน
2. งานสถาปนาต่างสโมสรที่ผ่านมา : สโมสรใดที่นายกไปไม่ได้ก็จะมี นายกผ่านพ้น สุชาติ เอกพัชรวรรณ และโรตารีแอนน์ไปแทน ยังคงเหลืองานสถาปนาที่ 3 จังหวัดชายแดนภาคใต้ คือ นราธิวาส , ยะลา และหาดใหญ่ ที่ยังไม่ได้ไป
3. วันที่ 6 กรกฎาคม 2567 เวลา 08.00-16.00 น. มีการอบรมคณะกรรมการสโมสรอินเตอร์แรคท์ ปี 2567-2568 ณ โรงเรียนอนุบาลราชบุรี อ.เมือง จ.ราชบุรี โดยมี รทร.อนุรัตน์ บุญญาธนานุรัตน์ (ประธานฯชนรุ่นใหม่) เป็นผู้ควบคุมในการดำเนินงานในครั้งนี้
4. โครงการ Global Grants 2457672 โครงการ E-Library ที่โรงเรียนวัดห้วยจรเข้วิทยาคม : ซึ่งเป็นโครงการต่อเนื่องจากนายกผ่านพ้น สุชาติ เอกพัชรวรรณ ในวันที่ 18 กรกฎาคม 2567 สโมสรได้รับการอนุมัติเงินในการจัดซื้อจัดจ้างโครงการนี้เรียบร้อยแล้วเป็นจำนวนเงิน 1,139,600 บาท โดยมีนายก ดร.เทวินทร์ บุบผาคำ , นายกผ่านพ้น สุชาติ เอกพัชรวรรณ , รทร.สุกิจ นิยมทรัพย์ , อน.อัญชลี อมรสิน , อน.ชาญสิริ เจาฑานนท์ ร่วมกับ ผอ.ดร.สุภัทรา สภาพอัตถ์ (ผู้อำนวยการโรงเรียนวัดห้วยจรเข้วิทยาคม) นอกจากนี้ทางผู้ขาย Hardware และ Sofeware ได้มอบ Notebook , Printer และ Projector เพื่อในการดำเนินงานของสโมสรต่างหาก
5. เรื่องฝ่ายกิจกรรมบำเพ็ญประโยชน์ : โครงการคืนความสดใสให้ผู้สูงวัย และเด็กด้อยโอกาส เพื่อจัดหาแว่นตาให้ผู้สูงวัยและเด็กด้อยโอกาส โดยมีการวัดสายตาโดยแพทย์ประกอบแว่นให้แต่ละบุคคลเพื่อจะได้นำไปใช้ในชีวิตประจำวันและการเรียนในโรงเรียน , ศึกษาหาความรู้และเป็นประโยชน์ในการดำรงชีวิต จะมีการจัดขึ้นในวันที่ 25 กรกฎาคม 2567 ณ อุทยานการอาชีพชัยพัฒนา จังหวัดนครปฐม
6. ขอแสดงความยินดีกับ โรตารีแอนน์ รุ่งทิพย์ โชครัศมีศิริ ที่ได้รับคัดเลือกเป็นแม่ดีเด่นแห่งชาติ (แม่ของลูกผู้ทำประโยชน์ต่อสังคมและประเทศชาติ) ในปี พ.ศ. 2567
7. สโมสรโรตารีสนามจันทร์ จัดโครงการสนามจันทร์ Family Rally โดยจะจัดให้มีการจัดแข่งขัน Rally รถยนต์ เส้นทาง นครปฐม-ชะอำ ในเดือนพฤศจิกายน 2567 จุด Start ที่ Central Nakhonpathom ซึ่งมีการถ่ายทอดสดโดย Rotary News ไปทั่วประเทศและทั่วโลก

**โดยมีคณะกรรมการโครงการสนามจันทร์ Family Rally ดังต่อไปนี้**

1. อน.พัชรินทร์ เอี่ยมอัมพร (ประธานโครงการ)
2. นายก ดร.เทวินทร์ บุบผาคำ (ประธานที่ปรึกษา)
3. อน.ปรีชา วังถนอมศักดิ์ (ประธานที่ปรึกษา)
4. นยล.สุกิจ นิยมทรัพย์ (กรรมการเลขานุการ)
5. รทร.ปัญญา จริยะเมธี (กรรมการเหรัญญิก)
6. อน.ชาญสิริ เจาฑานนท์ (กรรมการพิธีการ)
7. อน.วิธิวัสส์ เลิศศิริสรณ์ (กรรมการสถานที่)
8. นายกผ่านพ้น สุชาติ เอกพัชรวรรณ (กรรมการของขวัญ)
9. รทร.สมบุญ แฟงมาก (กรรมการความปลอดภัย)
10. รทร.พิสิฐสิริ บุญประเสริฐ (กรรมการโภชนาการ)
11. รทร.ณัฐกิตติ์ พิริยพงษ์พร (กรรมการห้องพัก)

**รทร.สุกิจ นิยมทรัพย์ (เลขานุการสโมสร) : แจ้งข่าวสาร**

1. งานสถาปนา​สโมสร​อื่นๆ​ ขณะนี้​ ไปทาง​ภาคใต้ตอนล่างที่ยังเหลืออยู่​ ได้แก่​ หาดใหญ่, ยะลา, นราธิวาส​ , พัทลุง​ ซึ่ง​แล้วแต่​นายก​จะมีเวลา​และสะดวกไปใน​สโมสรใด ส่วนภาคกลาง​ ยังคงเหลือ​สโมสร​สุพรรณิการ์ และสมุทรสงคราม วันที่​จะแจ้งให้ทราบอีกครั้ง

2. การอบรม​เชิงปฎิบัติการ​ของภาค 3330 จัดขึ้นที่​โรงแรม ณ เวลา​ จ.ราชบุรี​ ในวันที่ 3 สิงหาคม 2567 ซึ่งผู้เข้าร่วมประชุมประกอบด้วยนายกสโมสรประธาน , ประธานฝ่ายภาพลักษณ์ , ประธานฝ่ายสมาชิกภาพและ ประธานมูลนิธิ ซึ่งการประชุมในครั้งนี้ถ้าสโมสรที่จะทำโครงการ​ Global Grants ประธานมูลนิธิและนายกสโมสรจำเป็นจะต้องเข้าร่วม

3. ในวันที่ 25 กรกฎาคม 2567 สโมสรโรตารีสนามจันทร์ โดย อน.กัญชนก​ บางท่าไม้​ (ประธานฝ่ายบำเพ็ญประโยชน์) ได้มีโครงการร่วมกับสมาคมตัวแทนประกันชีวิตและที่ปรึกษาการเงินจังหวัดนครปฐม​ ในการจัดกิจกรรมตรวจสายตาและมอบแว่นตา ให้กับ ผู้สูงอายุ และเด็กด้อยโอกาสในพื้นที่จังหวัดนครปฐม​

4. สโมสรโรตารีแก่นจันทร์ จัดการแข่งขันงานเดินวิ่งการกุศล​โรตารีรัน​ ในวันที่ 11 สิงหาคม พ.ศ 2567 เวลา 16:00-18.30 ณ บริเวณเขาแก่นจันทร์​ อำเภอเมือง​ จังหวัดราชบุรี รายได้เพื่อใช้ในกิจกรรมส่งเสริมเยาวชน ภาค 3330 โรตารีสากล​ สมาชิกท่านใดสนใจที่จะร่วมเข้าแข่งขันแจ้ง​ และขอทราบข้อมูลได้ที่ เจ้าหน้าที่สโมสร ผู้สมัครจะได้รับเสื้อโรตารีสีสวยสดใสทุกท่าน

**นส.ยูนะ จารุพูนผล (นักเรียนแลกเปลี่ยน YE) :** กล่าวขอบคุณสโมสร และเล่าประสบการณ์ที่ได้ไปแลกเปลี่ยนที่ รัฐนิวเจอร์ซี่ ประเทศสหรัฐอเมริกา

**นายก ดร.เทวินทร์ บุบผาคำ :** กล่าวขอบคุณครอบครัว อน.สมเกียรติ จารุพูนผล และครอบครัวที่ช่วยดูแลนักเรียนที่ไปเรียนแลกเปลี่ยนในครั้งนี้ด้วย

**อผภ.จุฑาทิพย์ ธรรมศิริพงษ์ (อดีตผู้ว่าการภาค) :** กล่าวขอบคุณสโมสรที่เรียนเชิญมาบรรยายพิเศษ เรื่อง ความเป็นมาขององค์กรโรตารี

**องค์กรโรตารี** : เป็นองค์กรระดับสากลมีสโมสรโรตารีอยู่ทั่วโลกเป็นสมาชิก มีโรแทเรียนเป็นสมาชิกสโมสร เรามีค่าใช้จ่ายสนับสนุนการเป็นสมาชิกที่เราเรียกว่า ค่าบำรุงโรตารีสากล RI โดยจะเก็บค่าสมาชิก 2 ครั้ง ต่อปี โดยครั้งที่ 1 ชำระภายในเดือน กรกฎาคม หรืออย่างช้าภายในวันที่ 28 ตุลาคม ส่วนครั้งที่ 2 ชำระภายในเดือน มกราคม หรือภายในวันที่ 30 เมษายน สาเหตุเพราะปีโรตารีเริ่ม กรกฎาคม-มิถุนายนของทุกปี เราจะมีคำว่า โรแทเรียน นำหน้า มี อน. , นย. , ผชภ. , ผวภ. , อผภ.

การทำงานแบ่งเป็น 2 ส่วน คือ 1. ส่วนบริหารองค์กร 2.ส่วนของมูลนิธิ เน้นการบำเพ็ญประโยชน์เป็นส่วนใหญ่

มีจริยธรรม เสมือนศีลที่ต้องปฏิบัติ คือ ทุกสิ่งที่คิด-พูด-ทำ ต้อง “เป็นความจริง - อิงเที่ยงธรรม - นำไมตรี – ดีทุกฝ่าย " คำง่ายๆ ที่ "โรตารี" สอนให้พวกเรา มีสิ่งเหล่านี้อยู่ในหัวใจ พูดแต่สิ่งที่เป็นความจริง ไม่พูดส่อเสียดทำร้ายใคร เป็นคนมีธรรมะ และยุติธรรมต่อเพื่อนมนุษย์ สร้างและรักษามิตรภาพกับมวลมนุษยชาติ และที่สำคัญ เราควรบำเพ็ญประโยชน์ต่อสาธารณะตามสมควร แห่งอุดมการณ์ของ "โรตารี"

การมีสโมสรเกิดขึ้นเพื่อเป็นที่รวมตัวกันของสมาชิกเพื่อร่วมกันคิด ร่วมทำกิจกรรมบำเพ็ญประโยชน์ โดยมีไมตรีจิตโดยที่เราไม่มีเงินเดือนให้ การดำเนินการประชุมจึงมีความสำคัญมากจะจัดประชุม 2 ครั้ง /เดือน หรือ 4 ครั้ง /เดือน เพื่อร่วมกันประชุม ดังนี้

1. การประชุมสโมสร
2. การประชุมกิจกรรม
3. การประชุมคณะกรรมการบริหาร
4. การเยี่ยมสโมสรของผู้ช่วยผู้ว่าการภาค
5. การเยี่ยมสโมสรอย่างเป็นทางการของผู้ว่าการภาค

สุดท้ายนี้ อยากให้สโมสรมีการจัดการสนเทศน์ เอาเรื่องในเวปไซด์มาสร้างความเข้าใจให้กับสมาชิกใหม่ๆในสโมสรและผลัดกันขึ้นมาสนเทศน์ทุกๆสัปดาห์

**อน.สมเกียรติ จารุพูนผล (Facilitator) :** กล่าวบรรยายพิเศษ เรื่อง วัตถุประสงค์การสนเทศโรตารี

ควรมีการสนเทศโรตารีทุกสัปดาห์เพื่อให้เกิดการเรียนรู้แก่สมาชิกใหม่ๆ โรตารีมี 5 ฝ่าย มี 1. ฝ่ายสมาชิกภาพ 2. ฝ่ายมูลนิธิโรตารี 3. ฝ่ายบำเพ็ญประโยชน์ 4. ฝ่ายบริหารจัดการสโมสร 5. ฝ่ายบริการชนรุ่นใหม่ ให้เน้นองค์ประกอบ 5 ประการ เพื่อให้องค์กรบรรลุสำเร็จเป้าหมาย

**อน.ชาญสิริ เจาฑานนท์ (ประธานฯบริหารจัดการสโมสร) :**

1. โครงการสนามจันทร์ Family Rally ทางสโมสรกำลังดำเนินการเลือกโรงแรมที่พักอยู่ เนื่องจากระยะเวลาการจัดงานค่อนข้างสั้น อาจจะจัดงานในช่วงเดือนพฤศจิกายน โดยมีรถเข้าร่วมการแข่งขัน 100 กว่าคันเพื่อชิงถ้วยรางวัล
2. โครงการคืนความสดใสให้ผู้สูงวัยและเด็กด้อยโอกาส ได้เชิญแพทย์มาวัดสายตาประกอบแว่นให้ผู้สูงวัยและเด็กด้อยโอกาส โดยมีค่าใช้จ่ายในการจัดห้องสำหรับโครงการนี้อยู่ที่ 20,000 บาท โดยมีชุดเบรกและอาหารให้ทีมแพทย์และเจ้าหน้าที่ รวมค่าใช้จ่ายทั้งหมดน่าจะไม่เกิน 40,000 บาท ซึ่งจะมีการจัดขึ้นในวันที่ 25 กรกฎาคม 2567 ณ อุทยานการอาชีพชัยพัฒนา จังหวัดนครปฐม โดยในงานนี้ได้มีการเรียนเชิญ นายอรรถวุฒิ พึ่งเนียม รองผู้ว่าราชการจังหวัดนครปฐม มาเป็นประธานในพิธีเปิด

ประชุมครั้งต่อไป วันจันทร์ที่ 5 สิงหาคม 2567 (พร้อมการประชุมบอร์ด)

นายกปิดการประชุม : เวลา 21.00 น.

นส.รินทร์ลิตา พีรเวชญ์ปรกรณ์ (เจ้าหน้าที่สโมสร) : ผู้บันทึกการประชุม